stanford-oval/wikipedia huggingface dataset:
חוף לידו (ים המלח)
הערות שוליים

↑  הפוליטיקה המצרית והוה"פ הערבי, דבר, 6 בדצמבר 1932
↑  קאליה נבנת בחרם, דבר, 28 בספטמבר 1932
↑  פתיחת המוסד למרפא "קליה" בים המלח, דואר היום, 1 במאי 1933
↑  "קליה" - ים המלח - ב-12 באוגוסט עוד יאיר הירח - בא לנשף ריקודים ותלבושות, דואר היום, 8 באוגוסט 1933
↑  חברת "קליה", דבר, 9 בינואר 1934
↑  ימי שמש ודרור על שפת ים המלח-טיולים מיוחדים בסירת מוטור "קלירו", דבר, 22 בדצמבר 1933
↑  נקודת יישוב על חוף ים המלח, דבר, 25 באפריל 1934
↑  סירת קיטור עלתה על שרטון בסערה בים המלח, הארץ, 1 באפריל 1935
↑  חנוכת בית המלון "קליה" החדש על חוף ים המלח, הַבֹּקֶר, 17 בפברואר 1938
↑  מלון "קליה" נפתח, דבר, 17 בפברואר 1938
↑  מייג'ור טולוק מת, הַבֹּקֶר, 10 ביוני 1938
↑  יהודה צוקרמן, המיור תומס גריגורי טולוק, דבר, 28 ביוני 1938
↑  ביקורי ה. מ. הנציב, הַבֹּקֶר, 29 בינואר 1940
↑  האמיר עבדאללה ב"קליה", הצופה, 11 במרץ 1941
↑  ישעיהו אביעם, מנהלו לשעבר של מלון "קליה", הארי לוי", מעלה זכרונות, מעריב, 3 ביולי 1967
↑  נחנר קו טיסה ישיר לוד-פאריס, המשקיף, 9 בנובמבר 1947
↑  מלון "קליה" נסגר, המשקיף, 18 בדצמבר 1947
↑  עובדי מלון קליה ללוד, קול העם, 18 בדצמבר 1947
↑  הערבים השמידו או שדדו רכוש מפעל אשלג ומלון קליה, חרות, 3 באפריל 1949
↑  מלון קליה שנחרב - לאיכסון צליינים, מעריב, 14 בדצמבר 1949
1 2  מנחם תלמי, כך חלפה תהחלת המקום, מעריב, 7 בספטמבר 1990
↑  דני רובינשטיין, הכלכלה הפלסטינית: נציב המלח של שטח C, באתר כלכליסט, 15 באוקטובר 2013
↑  בוטלו כל חוקי החרם נגד ישראל שהיו קיימים באזור הגדה המערבית, דבר, 11 באוגוסט 1967
↑  מלון "קליה" יופעל מחדש על־ידי חברה ישראלית, הצופה, 5 בינואר 1968
↑  דליה שחורי, מה שקרה לא ימנע ממני לשוב לישראל, על המשמר, 18 ביוני 1969
↑  לבקשת ראש הממשלה, דבר, 9 באפריל 1973
↑  נופי הארץ בהשראת מפה צלבנית, הבלוג של ישראל נגלית לעין, 4 במרץ 2019
↑  עמירם פליישר, קבוצת אייזנברג רכשה 60% מחברת נופש, מעריב, 5 בדצמבר 1982
↑  הודעות בורסה, מעריב, 26 באוקטובר 1981
↑  אייל ארליך, מלון טבע בים־המלח, כותרת ראשית, 26 באפריל 1984
↑  אייל ארליך, זיגל חוקר תלונות נגד מנכ"ל התיירות, כותרת ראשית, 4 באפריל 1984
↑  נחום ברנע, שריר למטה מכל חשד, כותרת ראשית, 25 בדצמבר 1985
↑   ניר חסון, שקיעתו של המקום הנמוך בעולם, באתר הארץ, 9 באפריל 2015
↑  היסטוריה שקרסה: התמוטט מלון "הילטון" הירדני בים המלח, באתר ‏מאקו‏, 16 בינואר 2015
↑   אלמוג בן זכרי, נעה שפיגל, ניר חסון, המקומות בהם הקיץ אפילו לא התחיל, באתר הארץ, 26 באוגוסט 2016
↑  דרור פויר, ‏ים המלח - חופים נטושים, פאבים אופנתיים וזמן שנעצר, באתר גלובס, 3 באוקטובר 2009
↑   גדעון לוי ואלכס ליבק, רק הכבשים עצובות: בילוי משותף עם פלסטינים, ישראלים ותיירים בים המלח, באתר הארץ, 16 באוגוסט 2019
↑  יותם יעקבסון, ‏והלב יהרהר ויחמוד, באתר גלובס, 25 בנובמבר 2007
↑  גילי מצא, ‏מרוקו זה כאן, באתר גלובס, 12 במרץ 2015
↑  יותם יעקבסון, ‏בטון, גרפיטי וים המלח: ביקרתם כבר בגלריה הנמוכה בעולם?, באתר גלובס, 9 במרץ 2019
חוף קליה בשנת 2019, עם ירידת מפלס המים החוף נמצא בנקודה בה נחשף מצוק תלול
אביגיל קוון

| --- | --- |

קוון, 2022
 לידה:  18 במרץ 1998 (בת 26) גיינסוויל, פלורידה, ארצות הברית 
 מדינה:  ארצות הברית ארצות הברית
 תקופת הפעילות:  מ-2014
 מקום לימודים:  אוניברסיטת פלורידה
 בן או בת זוג:  דני גריפין (ספטמבר 2021–מרץ 2023) 
 פרופיל ב-IMDb
 
אביגיל פ. קוון (באנגלית: Abigail F. Cowen; נולדה ב-18 במרץ 1998) היא שחקנית ודוגמנית אמריקאית, הידועה בזכות תפקידיה בסדרות "הרפתקאותיה המצמררות של סברינה" ו"גורל: סאגת ווינX".
ביוגרפיה

קוון נולדה בגיינסוויל, פלורידה שבארצות הברית. הוריה הם לסלי למאסטרס-קוון ואנדרו קוון. לה אח בשם דוסון קוון.
בצעירותה, קוון למדה בתיכון אוביידו, שם התמקצעה כספורטאית בתחום האתלטיקה. עם סיום לימודיה, קוון למדה יחסים בין-לאומיים באוניברסיטת פלורידה. בשנת 2016, קוון עברה ללוס אנג'לס על מנת להתמקד בקריירת המשחק שלה.
קריירה > משחק

קוון החלה את קריירת המשחק שלה עם תפקידי אורח בסדרות "רד בנד סוסייטי" ו"דברים מוזרים" והופיעה בתפקידים משניים בסדרות "חוכמת ההמונים" וב"משפחת פוסטר", לפני שלוהקה לדמותה של דורקס בסדרה "הרפתקאותיה המצמררות של סברינה" שהיוותה עיבוד לסדרת קומיקס באותו השם מאת ארצ'י קומיקס ושודרה בנטפליקס.
בשנת 2020, קוון לוהקה לסרט הביוגרפי, "להאמין בך", בדמותה של אדריאן לישצ'ינג-קאמפ, אשתו השנייה של המוזיקאי הנוצרי ג'רמי קאמפ, שגולם על ידי קיי. ג'יי. אפא.
בשנת 2021 החלה לשחק בתפקיד הראשי של בלום בסדרת הלייב-אקשן "גורל: סאגת ווינX" בשירות הזרמת המדיה נטפליקס; המהווה עיבוד מחודש לסדרת האנימציה האיטלקית, "מועדון ווינX", שנוצרה על ידי איג'יניו סטראפי. על העיבוד המחודש החלו לעבוד עוד ב-2018, היא פותחה על ידי יוצר הסדרה המקורית איג'יניו סטראפי והמפיק בריאן יאנג. חודש לאחר עליית הסדרה, בפברואר 2021, חודשה הסדרה לעונה שנייה, אשר עלתה בספטמבר 2022.
בשנת 2021 כיכבה קוון במותחן העל-טבעי "Witch Hunt" לצדם של אליזבת מיטשל, כריסטיאן קמרגו וגידיון אדלון; וב-2022 כיכבה בסרט הרומנטי "עד שתחפץ האהבה" לצדם של נינה דוברב, טום לואיס, פמקה ינסן ואריק דיין. הסרט מבוסס על הרומן הרומנטי-תקופתי של פרנסין ריברס באותו שם, שפורסם בשנת 1991, ומתרחש בקליפורניה בשנות ה-50 של המאה ה-19.
קריירה > דוגמנות

בשנת 2018, קוון חתמה על חוזה עם סוכנות הדוגמנות "MC2 Model Management" במיאמי.
חיים אישיים

בספטמבר 2021 התחילה קוון מערכת יחסים עם השחקן והדוגמן הבריטי דני גריפין שמשחק לצידה ב"גורל: סאגת ווינX". הם נפרדו לאחר כשנה וחצי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2020 | להאמין בך | אדריאן לינצ'ינג קמפ |  |
| 2021 | Witch Hunt | פיונה |  |
| 2022 | עד שתחפץ האהבה | אנג'ל / שרה |  |
| 2025 | The Ritual | אמה שמידט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | רד בנד סוסייטי | ברוקלין | פרק: "There's No Place Like Homecoming" |
| 2017 | דברים מוזרים | ויקי קארמייקל | 2 פרקים |
| 2018–2017 | חוכמת ההמונים | מיה טאנר | 5 פרקים |
| 2018 | משפחת פוסטר | אלייזה האנטר | 4 פרקים |
| 2020–2018 | הרפתקאותיה המצמררות של סברינה | דורקאס נייט | תפקיד משני (עונות 1–3) תפקיד אורח (עונה 4); 26 פרקים |
| 2021–2022 | גורל: סאגת ווינX | בלום פיטרס | תפקיד ראשי (2 עונות); 13 פרקים |
הערות שוליים

1 2 3  Caroline John-Published (February 22, 2019), [Abigail Cowen Wiki: 3 Facts about the "Chilling Adventures of Sabrina" Actress], Via earnthenecklace.com.
↑  "Callie Talks With Eliza About The Prenup in ‘The Fosters’ Series Finale Clip", Via Callie Talks With Eliza About The Prenup in ‘The Fosters’ Series Finale Clip. Abigail Cowen, Maia Mitchell, Television, The Fosters, Video : Just Jared Jr.
↑  Goldberg, Lesley (March 15, 2018). "Netflix's 'Sabrina' Series: All the Details (So Far) About the 'Riverdale' Offshoot". The Hollywood Reporter. Retrieved March 15, 2018.
↑  Denise Petski (March 14, 2018), "Winx Club: Netflix Adapting  .Italian Animated Franchise As YA Series", Deadline Hollywood
↑  Denise Petski (September 17, 2019), "‘Fate: The Winx Saga’: Abigail Cowen To Lead Ensemble Cast Of Netflix YA Series", Deadline Hollywood
↑  Geoff Boucher (June 27, 2019), "‘Witch Hunt’: Elle Callahan’s Supernatural Border Thriller Casts Four" [archive], Deadline Hollywood.
↑  Amanda N'Duka (April 29, 2020), "Logan Marshall-Green, Abigail Cowen, Nina Dobrev, Famke Janssen & More Star In ‘Redeeming Love’ Adaptation From ‘Eagle Eye’ Helmer D.J. Caruso" ,Deadline Hollywood.
| --- | --- |
בקרת זהויות :  GND: 1274992753  ISNI: 0000 0005 1107 1274  LCCN: no2021061644  VIAF: 730161098959729640002   WorldCat (עם VIAF): 730161098959729640002
Distant (סרט)

| --- | --- |

 בימוי:  ויל ספק, ג'וש גורדון 
 תסריט:  ספנסר כהן 
 עריכה:  גרגורי פלוטקין 
 שחקנים ראשיים:  אנתוני ראמוס כריסטופר היביו נעמי סקוט זאכרי קווינטו 
 מוזיקה:  סטיבן פרייס 
 מדינה:  ארצות הברית 
 חברה מפיצה:  סרטי יוניברסל 
 שפת הסרט:  אנגלית 
 סוגה:  סרט מדע בדיוני, דרמה קומית, סרט קומדיה 
 amblin.com/movie/distant/
 דף הסרט ב־IMDb
 
Distant הוא סרט קומדיית מדע בדיוני אמריקאי משנת 2024 בבימויים של ג'וש גורדון וויל ספק עם תסריט מאת ספנסר כהן. מככבים בו אנתוני ראמוס, נעמי סקוט וזאכרי קווינטו. הוא צולם בעיצומה של מגפת COVID-19 בבודפשט, הונגריה.
הסרט יצא לאקרנים בארצות הברית ב-19 בינואר 2024 על ידי סרטי יוניברסל.
עלילה

ספינת החלל של כורה האסטרואידים אנדי נפגעת ונוחתת בתאונה על כוכב לכת זר שם הוא מתמודד עם חליפת ההישרדות שלו המבוססת על בינה מלאכותית. הוא מאבד חמצן, ומתחבר עם חברת הצוות נעמי באמצעות רדיו, שנלכד בתוך תרמיל הבריחה שלה, מה שמוביל אותו ללכת לחפש ולחלץ אותה.
דמויות

אנתוני ראמוס בתור אנדי רמירז
נעמי סקוט בתור נעמי קאלווי
זאכרי קווינטו בתור הקול של חליפת ההישרדות בינה מלאכותית של אנדי
כריסטופר היביו בתור דוויין
הפקה

ב-21 בפברואר 2019 קנתה Amblin Partners את התסריט של ספנסר כהן. באוגוסט 2019, דווח שג'וש גורדון וויל ספק יבימו את הסרט, עם בריאן קוואנו-ג'ונס, פרד ברגר ואנה הלברג צורפו כמפיקים. בדצמבר 2019, אנתוני ראמוס הצטרף לצוות השחקנים. רייצ'ל ברוסנהאן לוהקה בפברואר 2020, אך מאוחר יותר נשרה עקב בעיות לוח זמנים; היא הוחלפה על ידי נעמי סקוט באוגוסט 2020. הצילומים החלו בודפשט,הונגריה ב-21 בספטמבר 2020. כתוצאה ממגפת הקורונה, צוות השחקנים והצוות עקבו אחר מספר פרוטוקולי בטיחות, כולל נוהלי "חיטוי מקיפים", חבישת מסכות פנים והתרחקות חברתית. באוקטובר 2020, דווח כי כריסטופר היביו יככב גם הוא. הצילומים הסתיימו ב-13 בנובמבר 2020. במאי 2021, הסרט עדיין היה בפוסט-פרודקשן. סטיבן פרייס הלחין את הפרטיטורה המוזיקלית לסרט. ביולי 2021, זאכרי קווינטו אושר כחלק מהקאסט.
שחרור

Distant מתוכנן לצאת לאקרנים בקולנוע על ידי סרטי יוניברסל. השחרור תוכנן במקור ל-11 במרץ 2022, 16 בספטמבר 2022 ומאוחר יותר ל-27 בינואר 2023, לפני שנשלף בשקט מלוח הזמנים של השחרור של יוניברסל.
הערות שוליים

↑  Mezerski, Brian (21 בפברואר 2019). "Amblin Grabs Feature Spec Distant In Pre-Emptive Strike". Deadline Hollywood. ארכיון מ-5 באוקטובר 2020. נבדק ב-5 באוקטובר 2020. {{cite web}}:  (עזרה)
↑  Kit, Borys (22 באוגוסט 2019). "Blades of Glory Filmmakers Tackling Sci-Fi Adventure Distant for Amblin (Exclusive)". The Hollywood Reporter. ארכיון מ-1 בינואר 2021. נבדק ב-1 בינואר 2021. {{cite web}}:  (עזרה)
↑  Kroll, Justin (18 בדצמבר 2019). "Hamilton's Anthony Ramos to Star in Sci-Fi Comedy Distant (Exclusive)". Variety. ארכיון מ-5 באוקטובר 2020. נבדק ב-5 באוקטובר 2020. {{cite web}}:  (עזרה)
↑  Fleming, Mike Jr. (26 בפברואר 2020). "Marvelous Mrs. Maisel's Rachel Brosnahan Set To Star With Anthony Ramos In Distant For Amblin". Deadline Hollywood. ארכיון מ-5 באוקטובר 2020. נבדק ב-5 באוקטובר 2020. {{cite web}}:  (עזרה)
↑  Kroll, Justin (4 באוגוסט 2020). "Aladdin's Naomi Scott To Star Opposite Anthony Ramos in Amblin's Distant". Deadline Hollywood. ארכיון מ-5 באוקטובר 2020. נבדק ב-5 באוקטובר 2020. {{cite web}}:  (עזרה)
↑  Couch, Aaron (4 באוגוסט 2020). "Naomi Scott to Star in Amblin Sci-Fi Movie Distant". The Hollywood Reporter. ארכיון מ-5 באוקטובר 2020. נבדק ב-5 באוקטובר 2020. {{cite web}}:  (עזרה)
↑  annahalberg (21 בספטמבר 2020). Day One! #Distant. נבדק ב-24 בדצמבר 2020. {{cite AV media}}:  (עזרה)
↑  Arkin, Daniel (16 בדצמבר 2020). "Behind Tom Cruise's apparent outburst, Covid-era anxieties and power imbalances". NBC News. ארכיון מ-1 בינואר 2021. נבדק ב-1 בינואר 2021. {{cite web}}:  (עזרה)
↑  Roxborough, Scott (7 בינואר 2021). "Why COVID Couldn't Stop the Hungarian Production Boom". The Hollywood Reporter. ארכיון מ-20 בינואר 2021. נבדק ב-20 בינואר 2021. {{cite web}}:  (עזרה)
↑  Kroll, Justin (5 באוקטובר 2020). "Game Of Thrones Star Kristofer Hivju Joins Amblin's Sci-fi Distant". Deadline Hollywood. ארכיון מ-5 באוקטובר 2020. נבדק ב-5 באוקטובר 2020. {{cite web}}:  (עזרה)
↑  jeff_cutter (13 בנובמבר 2020). That's a wrap on Distant!. אורכב מ-המקור ב-14 בנובמבר 2020. נבדק ב-14 בנובמבר 2020. {{cite AV media}}:  (עזרה)
↑  Fleming, Mike Jr. (17 במאי 2021). "Will Speck & Josh Gordon To Helm Lyle, Lyle, Crocodile At Sony Pictures". Deadline Hollywood. ארכיון מ-17 במאי 2021. נבדק ב-17 במאי 2021. {{cite web}}:  (עזרה)
↑  Galuppo, Mia (11 במאי 2021). "Automatik Ups Three in Development and Production". The Hollywood Reporter. ארכיון מ-20 במאי 2021. נבדק ב-20 במאי 2021. {{cite web}}:  (עזרה)
↑  "Steven Price Scoring Will Speck's & Josh Gordon's Distant". Film Music Reporter. 7 ביולי 2021. ארכיון מ-21 ביולי 2021. נבדק ב-21 ביולי 2021. {{cite web}}:  (עזרה)
↑  D'Alessandro, Anthony (14 ביוני 2022). "Universal-DreamWorks' Sci-Fi Pic Distant Flies To Winter 2023". Deadline. ארכיון מ-14 ביוני 2022. נבדק ב-14 ביוני 2022. {{cite web}}:  (עזרה)
אלמינה

מצודת אלמינה – החצר המרכזית
אלמינה (באנגלית: Elmina; באקאנית: Edina) היא עיר בדרום גאנה לחוף האוקיינוס האטלנטי. ב-1482 הקימו הפורטוגזים על חוף הים באלמינה את מצודת אלמינה, שנודעה כמצודת סאו ז'ורז'ה דה מינה (São Jorge da Mina) והייתה היישוב האירופי הראשון באפריקה שמדרום לסהרה. ב-1652 הקימו ההולנדים על גבעה סמוכה את מצודת קונראדסבורח (Coenraadsburg) שנודעה גם כ"פורט סן ז'אגו דה מינה" (Fort St. Jago da Mina). שתי המצודות הוכרו ב-1979, יחד עם תשע מצודות נוספות ברחבי גאנה, כאתר מורשת עולמית. בשנת 2005 מנתה אוכלוסיית העיר 25,560 איש, שפרנסתם בעיקר על הדיג והתיירות.
היסטוריה > לפני בוא האירופים

אזור אלמינה יושב בשנת 1000 לכל המאוחר, כאשר שבטים אקאנים נדחקו דרומה מהאזור שבשוליו הדרומיים של הסהרה על ידי שבטים יריבים. האקאנים התחלקו לשתי קבוצות - שבטי האשאנטי שהתיישבו ברצועת החורש של אפריקה המערבית, ושבטי הפאנטה(אנ') שהמשיכו דרומה והתיישבו לאורך חופי האוקיינוס האטלנטי. בתחומי גאנה לבדה קמו כעשרים ממלכות קטנות נפרדות, ואלמינה שכנה בין שתי ממלכות של אנשי הפאנטה - פטו ואגואפו. ממלכות אלה קיימו ביניהן קשרי מסחר וסחרו גם עם מדינות מצפון לסהרה.
היסטוריה > השלטון הפורטוגזי

יש הטוענים כי הצרפתים הגיעו לחופי אפריקה המערבית כבר בשנת 1346 ויצרו קשר עם המקומיים, אך ברי שלא הקימו יישוב במקום. סוחרים צרפתיים שהגיעו לאלמינה בשנת 1383 קראו למקום La mine (המכרה) על שם הזהב שמצאו שם הפורטוגזים נחשבים לאירופים הראשונים שהגיעו אל חופי גאנה, לאחר שהחלו להדרים באופן הדרגתי לאורך חופיה של אפריקה המערבית החל בתחילת המאה ה-15. לאחר כ-50 שנים שבמהלכן הגיעו הפורטוגזים בכל הפלגה לנקודה דרומית יותר, הגיעו גם לאלמינה ב-1471 בעת שלטונו של אפונסו החמישי, מלך פורטוגל. הסחר הפורטוגלי באלמינה התפתח במשך העשור הבא, וב-1481 החליט מלך פורטוגל ז'ואו השני על הקמת מצודה במקום. חומרי הבנייה למצודה נשלחו ב-10 קרוולות ובשתי ספינות מטען על ידי המלך, והן יצאו לדרכן ב-11 בדצמבר 1481 והגיעו ליעדן לאחר כחמישה שבועות.
המצודה שנקראה סאו ז'ורז'ה דה מינה (São Jorge da Mina) נועדה להגן על הסחר במפרץ גינאה, ושמה נגזר מהמילים הפורטוגזיות "א מינה" (A Mina), דהיינו "המכרה". התושבים המקומיים לא קיבלו את הקמת המצודה בהבנה, והפורטוגזים ניהלו איתם משא ומתן, הבטיחו להם הבטחות שונות והעניקו להם מתנות. למרות זאת, כאשר החלה הבנייה, התפתחו מהומות בין הצדדים על רקע הריסת חלק מבתי הכפר כדי לפנות מקום למצודה בנקודה האסטרטגית ביותר במקום, ובשל כך שהפורטוגזים חצבו בסלע שנחשב לקדוש בעיני המקומיים. מהומות אלה עלו בחייהם של מספר פורטוגזים אשר שרפו מצידם את בתי הכפר. למרות זאת, הקומה הראשונה של המצודה הושלמה בתוך 20 יום בלבד, ויתר העבודות, כולל הקמת כנסייה, הסתיימו לאחר זמן קצר.
עם השלמת המצודה הפכה אלמינה לעיר לכל דבר, ומונה לה מושל. סחר הזהב במקום התפתח והגיע בשיאו בתחילת המאה ה-16, לכעשירית מאספקת הזהב העולמי. האירופים התערבו בחיי המקומיים ושכנעו אותם להכריז על אלמינה כעל מדינה עצמאית בחסות פורטוגזית, תוך שהם מבטיחים להם הגנה. אט אט כפו הפורטוגזים מונופול על הסחר עם המקומיים, פגעו במרקם המסורתי בסביבה והביאו ליריבות בין המקומיים לבין שבטים אחרים. בנוסף הפכה אלמינה למוקד חשוב בסחר עבדים, וראשי שבטים אפריקאים הביאו למקום עבדים וסחרו בהם בתמורה לטקסטיל, לסוסים ולמוצרים אחרים. העבדים הוחזקו במצודה לפני שיצאו למסעם לברזיל ולמושבות פורטוגזיות אחרות.
היסטוריה > בואם של ההולנדים

ב-1596 ניסו הולנדים להשתלט על המצודה לראשונה אך ללא הצלחה. בספטמבר 1606 שבו 600 חיילים הולנדים למקום, והתקיפו את המצודה במספר הזדמנויות במשך 1606 ובחודש ינואר 1607, אך הם נסוגו לבסוף. רעידת אדמה שפקדה את האזור ב-1615 גרמה נזקים למצודה, וההולנדים ערכו שלושה ניסיונות נוספים ובלתי מוצלחים להשתלט עליה. ההולנדים לא אמרו נואש וב-1625 הגיע כוח צבאי של 1,200 חיילים ו-150 אפריקאים ב-15 כלי שיט בסמוך למצודה. ההולנדים הפגיזו את מצודת אלמינה שבה שהו אותה עת 56 חיילים פורטוגזים בלבד, אך אלה הצליחו להדוף את ההולנדים בעזרת מקומיים שנמנו על בני בריתם. הקרב עלה להולנדים בחייהם של 500 חיילים.
ב-1637 הצליחו לבסוף 800 חיילים הולנדים, שאליהם חברו בין 1,000 ל-1,400 מקומיים, להכריע את המצודה. התוקפים השתלטו על הגבעה שעליה ניצבה קפלה פורטוגזית מבוצרת, והפגיזו ממנה את המצודה. ב-29 באוגוסט 1637 נכנע חיל המצב הפורטוגזי להולנדים, והשלטון הפורטוגזי באלמינה הסתיים. כדי למנוע את כיבוש מצודת אלמינה בעתיד, באופן שבו כבשו אותה הם עצמם, ביצרו ההולנדים את הגבעה, וב-1657 הקימו במקום מצודה קטנה, שנקראה "פורט סן ז'גו דה מינה" (Fort Sao Jago da Mina), על שם הקפלה הפורטוגזית שניצבה במקום קודם לכן או קונראדסבורח (Coenraadsburg) בהולנדית. מצודה זו לא שימשה מעולם לסחר עבדים והייתה רק מעוז צבאי, וההולנדים אף הרחיבו את מצודת אלמינה עצמה והעניקו לה את המראה הנוכחי שלה. בתקופה זו הייתה אלמינה לבירת גינאה ההולנדית, וההולנדים המשיכו בסחר העבדים במקום. במהלך המאה ה-19 כשלו ניסיונותיהם של ההולנדים להקים מכרה זהב נוסף באלמינה ולפתח את משק הכותנה. מאידך גיוס מקומיים לצבא ההולנדי ושליחתם לאיי הודו המזרחית היה מוצלח יותר. עם זאת, ברבע השלישי של המאה ה-19 הגיעו ההולנדים למסקנה כי המשך החזקתם באלמינה אינו כלכלי, והם מכרו את המקום לבריטים ב-1872.
היסטוריה > התקופה הבריטית

חילופי השלטון לא עברו בשקט והמקומיים כמו גם בני האשאנטי הגיבו במחאה ציבורית ובפעולות גרילה נגד הבריטים. ביוני 1873 הגיבו הבריטים בהפגזת העיר העתיקה של אלמינה וזו נשרפה עד היסוד. האוכלוסייה המקומית נמלטה ממקום ואלמינה הפכה לעיר רפאים למשך עשור שנים. שטח העיר העתיקה הפך למגרש מסדרים והיא לא נבנתה מחדש עד עצם היום הזה. אלמינה יושבה שוב החל בשנות השמונים של המאה ה-19, אך רק בתום יותר ממאה שנים, הגיעה האוכלוסייה למספרה לפני הרס העיר. העיר החדשה נבנתה בסגנון קולוניליסטי ובתים אלה עדיין שולטים בנופה.
אלמינה כיום

שתי המצודות שופצו באופן מקיף במהלך המאה ה-20 והוכרזו בשנת 1979 כאתר מורשת עולמית. דבר זה האיץ את חשיבותה התיירותית של העיר, וזו הולכת ומתפתחת אם כי טרם הפכה למקור הכנסה מרכזי. רוב האוכלוסייה נסמך עדיין על דיג לפרנסתה, אף כי ענף זה נפגע בשנים האחרונות בשל דיג יתר לא חוקי. קיימות תוכניות שאפתניות להמשיך ולפתח את העיר כיעד תיירותי, החשובה שבהן מכונה "תוכנית אלמינה 2015".
ערים תאומות

ארצות הברית מייקון, ג'ורג'יה, ארצות הברית
הולנד חודה, הולנד
הערות שוליים

↑  העורכים הראשיים, אלמינה, האינקלופדיה העברית ג, תשכו, עמ' 691
| סמל האימפריה הפורטוגזית |
| --- | --- | --- |
| צפון אפריקה | אגוז (1506–1525) • אל קאסר אס-סגיר (1458–1550) • ארזילה (1471–1550, 1577–1589) • אזמור (1513–1541) • סאוטה (1415–1640) • מזאגאן (1485–1550, 1506–1769) • אסואירה (1506–1525) • ספים (1488–1541) • אגאדיר (1505–1769) • טנג'יר (1471–1662) • ואדאן (1487–אמצע המאה ה–16) |  |
| אפריקה שמדרום לסהרה | אקרה (1557–1578) • אנגולה (1575–1975) • אנובון (1474–1778) • ארגן (1455–1633) • קבינדה (1883–1975) • כף ורדה (1642–1975) • סאו ז'ורז'ה דה מינה (1482–1637) • ביוקו (1478–1778) • חוף הזהב הפורטוגזי (1482–1642) • גינאה ביסאו (1879–1974) • מלינדה (1500–1630) • מומבסה (1593–1698, 1728–1729) • מוזמביק (1501–1975) • קילווה קיסיוואני וסונגו מנארה (1505–1512) • טירת סאו זואו בפטיסטה דה אז'ודה (1680–1961) • סאו טומה ופרינסיפה 1753–1975 • סוקוטרה (1506–1511) • זנזיבר (1503–1698) • זיגינשור (1645–1888) |  |
| מערב אסיה | בחריין (1521–1602) • הורמוז (1515–1622) • מסקט (1515–1650) • בנדר עבאס (1506–1615) |  |
| תת-היבשת ההודית | ציילון הפורטוגזית (1518–1658) • לקשאדוויפ (1498–1545) • האיים המלדיביים (1518–1521, 1558–1573) • וסאי-ויראר (1535–1739); מומבאי (1534–1661); קז'יקוד (1512–1525); קנאנור (1502–1663); צ'אול (1521–1740); צ'יטגונג (1528–1666); קוצ'י (1500–1663); קאנור (1536–1662); דאדרה ונאגר הבלי (1779–1954); דאמאן (1559–1962); דיו (1535–1962); גואה וגואה העתיקה (1510–1962); הוגלי (1579–1632); נגפטינאם (1507–1657); פוליקאט (1518–1619); פאליפורם (1502–1661); סלסט (1534–1737); מצ'יליפטנאם (1598–1610); מנגלור (1568–1659); סוראט (1540–1612); טהואוטהוקודי (1548–1658); סן תומא דה מליאפור (1523–1662; 1687–1749) |  |
| מזרח ודרום מזרח אסיה | איי בנדה (המאה ה-16 עד המאה ה-18) • פלורס (המאה ה–16 עד המאה ה–19) • מקאו (1557–1999) • מקאסאר (1512–1665) • מלאקה (1511–1641) • איי מאלוקו (אמבון 1576–1605, טרנאטה 1522–1575, טידורה 1578–1650) • נגסאקי (1571–1639) • טימור הפורטוגזית (1702–1975) |  |
| אמריקה הצפונית | ניופאונדלנד (1501–1570?) • לברדור (1501–1570?) נובה סקוטיה (1519–1570?) |  |
| אמריקה המרכזית והדרומית | ברזיל (1500–1822) • ברבדוס (1536–1620) • הפרובינציה הציספלאטינית (1808–1822) • גיאנה הצרפתית (1809–1817) • קולוניה דל סקרמנטו (1680–1777) |  |
| מדיירה והאיים האזוריים | שתי קבוצות איים אלה היוו חלק מהאימפריה הפורטוגזית החל במאה ה-15, וב-1976 היו למחוזות אוטונומיים. |  |
| --- | --- |
בקרת זהויות :  NLI: 987007567360105171  BnF: cb11943433g (data)  GND: 4453342-1  LCCN: n88028936  NARA: 10044472  SUDOC: 02737999X  VIAF: 126769506   WorldCat (עם VIAF): 126769506 
סירות דייגים באלמינה
למידה אותנטית

תלמידים חוקרים את מחזור החיים של תולעים בשדה בית הספר
למידה אותנטית (בחינוך) היא גישה שמעדיפה להתמקד פחות בנוסחאות ובנושאים מופשטים ומעודדת את התלמיד ללמוד על ידי בעיות מחיי היומיום. הרעיון היסודי הוא שלתלמידים יש יותר מוטיבציה ללימוד כאשר הלימודים פחות מופשטים ונוגעים לפתרון בעיות של החיים האמתיים. כלומר, חיים מחוץ לכותלי בית הספר.
מאפיינים

הוראה אותנטית היא אחת משיטות ההוראה האלטרנטיביות לשיטה המסורתית, היא לובשת צורה אחרת משיטות ההוראה המסורתיות. בכיתה המסורתית, התלמידים ממלאים תפקיד פסיבי בתהליך הלמידה. ידע נחשב כאוסף של עובדות ושל פרוצדורות המועברות מן המורה אל התלמיד. לפי גישה זו, מטרת החינוך היא לרכוש אוסף נרחב של עובדות ופרוצדורות אלה. מנגד, למידה אותנטית נוקטת גישה קונסטרוקטיביסטית, שבמסגרתה הלמידה היא תהליך אקטיבי. המורים מספקים הזדמנויות לתלמידים להבנות את הידע שלהם, דרך מעורבות בחקר המכוון באופן עצמי בפתרון בעיות ובחשיבה ביקורתית וברפלקציות בהקשרים בחיים האמיתיים. הבניית ידע זה מושפעת במידה רבה על ידי הידע הקודם של התלמיד וההתנסויות שלו, ועל ידי המאפיינים המעצבים את סביבת הלמידה, כגון: ערכים, ציפיות, תגמולים וסנקציות. החינוך אפוא מרוכז יותר בתלמיד. התלמידים אינם עוד רק לומדים של עובדות רחוקות הלקוחות ממצבים מלאכותיים מופשטים, אלא חווים ומיישמים מידע באופן אשר מבוסס על המציאות.
הספרות המחקרית מציעה כמה מאפיינים ללמידה אותנטית. לרוב, למשימות של למידה אותנטית אין את כל המאפיינים האלה. הן יכולות להיחשב כנקודה על פני רצף, כשיש משימות שהן אותנטיות יותר ואחרות אותנטיות פחות. ערכת המאפיינים האלה מסייעת למורה לדעת עד כמה הוא תומך בכיתתו בלמידה אותנטית:
רלוונטיות לעולם האמיתי: למידה אותנטית מתמקדת במשימות אותנטיות, רלוונטיות בעולם האמיתי, המעניינות את הלומדים. הלמידה מחוברת באופן הדוק לעולם, מעבר לכותלי בית הספר.
משימות חקר: התלמידים מעורבים באופן אקטיבי בחקר ובחקירה. המשימה מתחילה בשאלה או בבעיה, שיכולה להיות מצומצמת לידי כך, שהיא מאפשרת לתלמיד להבנות את התשובה שלו ואת החקר. התוצאה של התנסות הלמידה אינה יכולה להיקבע מראש.
בין-תחומית: הלמידה, לעיתים קרובות, היא אינטרדיסציפלינרית, והיא דורשת אינטגרציה של תוכן מכמה דיסציפלינות שונות, ומביאה לידי תוצאות שהן מעבר לתוצאות למידה ספציפיות לתחום כזה או אחר.
משימות מורכבות: התלמידים מעורבים במשימות מורכבות ובמיומנויות חשיבה מסדר גבוה, כגון: אנליזה, סינתזה, מניפולציה והערכה. המשימות, לעיתים קרובות, דורשות השקעה של זמן ומשאבים רבים.
תוצרים אותנטיים: תלמידים יוצרים תוצרים קונקרטיים, מה שמאפשר לשתף אותם ולבקר אותם. משוב זה מאפשר ללומד להיות רפלקטיבי ולהעמיק את הלמידה שלו. התוצרים יש להם ערך כשלעצמם, יותר מאשר הציון שהתלמיד מקבל.
תמיכה בתהליך הלמידה: הלמידה מונעת על ידי התלמיד בלווי מדריכים, חברים, מורים הורים ומומחים חיצוניים, המסייעים לו ומאמנים אותו בתהליך הלמידה.
שיתופיות: התלמידים מקבלים הזדמנות לשיח חברתי ולשיתוף פעולה, אשר הם חיוניים להשלמת הפעילות. הידע נבנה בהקשר חברתי, והלומדים מקבלים הזדמנות להביע את תהליך הלמידה שלהם, או את תוצר הלמידה הסופי.
מוערכת מבחינה אותנטית: הערכה של הלמידה האותנטית משולבת באופן חלק במשימת הלמידה, על מנת לשקף הערכות דומות בעולם האמיתי. הדבר ידוע כהערכה אותנטית - בניגוד להערכות הלמידה המסורתיות, שבהן מבחן מועבר לאחר שהידע או המיומנות נרכשו.
פרספקטיבות רבות: למידה אותנטית מספקת לתלמידים הזדמנות לבחון את הבעיה מפרספקטיבות שונות, מה שמאפשר פתרונות מתחרים ומגוונים בתוצאות, במקום תשובה נכונה אחת ויחידה.